Die Avonture van Kuifie 13 – Die 7 Kristalballe deur Hergé
Die eerste verhaal van Kuifie verskyn op 10 Januarie 1929as ’n bylae tot die Franstalige Brusselse koerant Le Vingtième Siècle. Hergé skryf en teken in die tydperk tussen 1929 en 1976 23 strokiesverhale (die 24ste verhaal bly onvoltooi).
In Die 7 kristalballe keer die Sanders-Hardmuth-ekspedisie na Europa terug ná ’n lang reis deur Peru en Bolivia. Hulle bring die mummie van Raskar Kapak saam met hulle terug. Professor Sonneblom voorspel dat daar niks goeds van hierdie grafskending gaan kom nie. Een na die ander verval die sewe wetenskaplikes wat aan die ekspedisie deelgeneem het in ’n vreemde koma, en telkens word kristalskerwe op die toneel gevind. Brits en Britz se hulp word ingeroep om die saak te ondersoek. Intussen word professor Sonneblom ontvoer en Kuifie, Spokie en kaptein Sardijn vertrek na Suid-Amerika om hom te probeer opspoor. 7 nuwe Spele-items om meer vroue te betrek | Netwerk24
19 Julie 2018 10:43
Die Internasionale Olimpiese Komitee (IOK) het bevestig sewe nuwe items is by die program vir die Winterspele in 2022 in Beijing gevoeg.
Daar sal meer vroueatlete aan die Winterspele in 2022 as ooit tevore deelneem. Foto: Getty Images
Supersport.com berig dit baan die weg vir die grootste verteenwoordiging van vroue by die skouspel.
Die IOK se uitvoerende raad het die jawoord gegee vir verskeie nuwe dissiplines, wat spanitems vir gemengde geslag insluit.
“Die toevoeging van hierdie nuwe items vir Beijing 2022 weerspieël ons deurlopende verbintenis tot jeugdiger en meer geslagsgebalanseerde Olimpiese programme,” sê Kit McConnell, IOK se direkteur van sport.
“Ek is in my skik om die toename van vroueatlete waar te neem, veral in sulke opwindende items.
“Ons stuur op dieselfde tyd die boodskap dat die grootte van die Winterspele direk aangespreek word.”
Die Spele in Beijing sal hiermee ’n toename in vrouedeelname van 41% in Pyeongchang tot 45,44% beleef.
Die sowat 1 314 vroueatlete sal in 46 items meeding.
Die totale getal atlete is met 41 verminder tot 2 892.
Tokio se water bekommer Spele Komitee
Noord-Korea sal aan Spele deelneem